रेवाड़ी में युवक की हत्या कर काट ले गए सिर, पहचान नहीं
रेवाड़ी एनएच-71पर रामगढ़ कट के पास पुलिस को करीब 36 साल के युवक का सिर कटा शव मिला। पुलिस को घटनास्थल से कोई साक्ष्य नहीं मिल पाने के कारण मृतक की शिनाख्त नहीं हो पाई है। पुलिस अंदेशा जता रही है कि युवक की हत्या कर शव को यहां फेंका गया है।
एक्सपर्ट टीम ने भी साक्ष्य जुटाने का प्रयास किया। मगर उसके पास से ऐसे कोई कागजात या अन्य सामान नहीं मिला जिससे उसकी पहचान हो सके। यहां लाकर मृतक का सिर डीएसपी गजेंद्र कुमार ने बताया मृतक के पहनावे और हाथों नाखूनों पर ग्रीस डीजल लगने होने से अंदेशा जताया जा रहा है कि मृतक मोटर मैकेनिक था या फिर किसी गैराज में काम करता था। शव की शिनाख्त के लिए प्रयास किए जा रहे हैं। मृतक के कपड़ों से करीब 400 रुपए और गांजे की पुड़िया भी बरामद हुई है। मृतक ने सफेद रंग की शर्ट, ग्रे कलर की पेंट, जैकेट चप्पल पहनी हुई थी।
hin_Deva hin_Deva hin_Deva